2. Piirdeaed  Need on inimesed, kes on sinu tegevusest huvitatud, põnevil sellest, mida teed. Nad on käinud ühel või mitmel sinu visiooni koosolekul või on  oma huvitatust mõnel muul viisil väljendanud. Selle kategooria inimesed nõuavad kannatlikkust. Piirdeaial olevad inimesed on sageli lülitunud teistesse kogudustesse ja kui sa palud neil endid sealt lahti tõmmata, et nad ühineksid sinu tegevusega, on see komplitseeritud otsus ja protsess. Ma ütlen piirdeaial olevatele inimestele, et me ei tegele inimeste varastamisega teistest kogudustest, vaid me esitame visiooni ja usaldame, et Püha Vaim teeb selle töö.    Koguduse istutaja peab koguduse  istutamise ajal kutsuma piirdeaial olevaid inimesi pühendumisele. Kui kogudus rajatakse ainult huvitatud ja põnevil inimestest (aga ilma pühendumiseta), siis see kukub läbi. See on kategooria, millele peab pühendama enim aega ja palvet. Lisaks peab su kõrv olema tundlik Vaimu õhutusele, et eristada, millal neid kutsuda pühendumisele. Eesmärk on liigutada inimesi piirdeaialt perekonda või eristada seda, kas nad ehk on lihtsalt "sõbrad".